कटक
यह कटक का सबसे प्रमुख पर्यटक स्‍थल है। महानदी के किनारे बना यह किला खूबसूरती से तराशे गए दरवाजों और नौ मंजिला महल के लिए प्रसिद्ध है। इसका निर्माण गंग वंश ने 14वीं शताब्‍दी में करवाया था। युद्ध के समय नदी के दोनों किनारों पर बने किले इस किले की रक्षा करते थे। वर्तमान में इस किले के साथ एक अंतर्राष्‍ट्रीय स्‍टेडियम है। पांच एकड़ में फैले इस स्‍टेडियम में 30000 से भी ज्‍यादा लोग बैठ सकते हैं। यहां खेल प्रतियोगिताओं और सांस्‍कृतिक कार्यक्रमों का अयोजन होता रहता है।
दाश्त ए लूट
दाश्त ए लूट, पूर्वी ईरान का मुख्यतः बालुका, नमक एवं बड़ी चट्टानोंवाला मरुस्थल है। इसका विस्तार उत्तर-पश्चिम, तथा दक्षिण-पूर्व दिशाओं, एवं २०० मील की लंबाई और १०० मील की चौड़ाई में है। इसके अंतर्गत नमक की कई दलदली झीलें भी हैं। खुस्फ रूद नदी दक्षिण दिशा से आकर इस मरुस्थल के मध्य से होती हुई सबसे बड़ी नमक की झील में गिर जाती है। यहाँ की ऊँचाई समुद्रतल से लगभग २,००० फुट से लेकर, ५,००० फुट के भीतर है। यह प्रदेश प्रायः उजाड़ है, केवल लोग यहाँ पहाड़ी घाटियों तथा ढालों पर बसे हुए हैं।